|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****Odluke o načinu pružanja javne usluge na području Općine Virje** |
| **OPĆINA VIRJE** |
| **Početak savjetovanja****6. listopada 2025.** | **Završetak savjetovanja** **5. studenoga 2025.** |

RAZLOG DONOŠENJA

|  |
| --- |
|  Temeljem Zakona o gospodarenju otpadom („Narodne novine“ broj 84/2021 i 142/23) Općina Virje ima važeću Odluku o načinu pružanja javne usluge na području Općine Virje („Službeni glasnik Koprivničko-križevačke županije“ broj 38/22) a koja se odnosi na prikupljanje, odvoz i odlaganje otpada na području Općine Virje. Sastavni dio Odluke su opći uvjeti pružanja usluge davatelja usluge. Sukladno Odluci, davatelj usluge je trgovačko društvo u suvlasništvu Općine Virje, Drava kom d.o.o.  Odluka sadrži iznos cijene obvezne minimalne javne usluge (OMJU, fiksni dio računa). Taj fiksni dio je iznos određen odlukom i ne ovisi o količini predanog otpada, veličini spremnika, broju odvoza ili korištenja nekretnine u nekom periodu (iznimka su nekretnine koje se trajno ne koriste iz članka 71. ZGO). Isporučitelj usluge prikupljanja, odvoza i odlaganja otpada Drava kom d.o.o. obavijestio je dopisom od 3.10.2025. Općinu Virje o potrebi izmjene Odluke i cjenika radi povećanja cijene minimalne obvezne usluge koja je propisana Odlukom i cijena u cjeniku po odvozu. Isporučitelj pojašnjava razloge povećanja cijena, a to su, osim povećanja troškova poslovanja, povećanje cijena odlaganja na odlagalištu Piškornica, povećanje cijene odlaganja otpada koji se više ne može odlagati na Piškovnici i uvođenje naknade od strane Vlade RH po toni odloženog otpada. U Odluci o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Virje („Službeni glasnik Koprivničko-križevačke županije” broj 38/22) (u daljnjem tekstu: Odluka) u članku 7., predlaže se izmjena stavka 2. koji bi glasio: „Cijena obvezne minimalne javne usluge (CMJU) dio je cijene javne usluge i primjenjuje se za svako obračunsko mjesto i iznosi: - CMJU za korisnike koji sami kompostiraju biootpad iznosi **10,00 €** - CMJU za korisnike koji daju biootpad na organizirani odvoz iznosi **11,30 €“.**Sve ostale odredbe ostaju nepromijenjene kao i prethodno prihvaćeni opći uvjeti pružanja usluge.   Po provedbi prethodnog savjetovanja sa zainteresiranom javnošću Općinsko vijeće donosi Odluku o načinu pružanja javne usluge. U roku od 15 dana od donošenja, Odluka se dostavlja Ministarstvu i objavljuje u službenom glasilu i na webu. Po donošenju Odluke, isporučitelj pristupa postupku donošenja cjenika (savjetovanje, suglasnost izvršnog tijela) Primjena se predlaže sa 1.01.2026.  |

Pozivamo predstavnike javnosti da dostave svoje komentare na Nacrt Odluke putem OBRASCA za savjetovanja na e-mail: **opcina@virje.hr**

Po završetku savjetovanja, svi pristigli doprinosi bit će javno dostupni na internetskoj stranici Općine Virje te priloženi uz prijedlog akta o kojem će raspravljati Općinsko vijeće Općine Virje.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

KLASA: 011-02/25-01/05

URBROJ: 2137-18-03/7-25-1

Virje, 6. listopada 2025.